Flughaveno Romo-Ciampino

La flughaveno Romo-Ciampino [ĉampIno], alinome flughaveno Giovan Battista Pastine, situas sud-oriente de Romo, proksime de la ringa aŭtovojo. Ĝi estas organizata de la Società Aeroporti di Roma (AdR; = societo de la flughavenoj de Romo), same kiel flughaveno Romo-Fiumicino, kun kiu ĝi konsistigas la flughavenan sistemon de la ĉefurbo. La armean parton zorgas Aeronautica Militare Italiana. En 2005 estis 4.234.999 pasaĝeroj.